CELEX: 32008D0221
Language: sl
Date: 2008-03-12 00:00:00
Title: 2008/221/ES: Odločba Komisije z dne 12. marca 2008 o finančnem prispevku Skupnosti za program nadzora organizmov, škodljivih za rastline in rastlinske proizvode, v francoskih prekomorskih departmajih za leto 2008 (notificirano pod dokumentarno številko C(2008) 925)

14.3.2008   
            
            
               SL
            
            
               Uradni list Evropske unije
            
            
               L 70/13
            
         
      ODLOČBA KOMISIJE
   
   z dne 12. marca 2008
   o finančnem prispevku Skupnosti za program nadzora organizmov, škodljivih za rastline in rastlinske proizvode, v francoskih prekomorskih departmajih za leto 2008
   (notificirano pod dokumentarno številko C(2008) 925)
   (Besedilo v francoskem jeziku je edino verodostojno)
   (2008/221/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 247/2006 z dne 30. januarja 2006 o posebnih ukrepih za kmetijstvo v najbolj oddaljenih regijah Unije (1) in zlasti prvega stavka prvega pododstavka člena 17(3) Uredbe,
   ob upoštevanju naslednjega:
   
               (1)
            
            
               Pogoji za rast v francoskih prekomorskih departmajih zahtevajo posebne ukrepe v zvezi s pridelavo posevkov. Navedeni ukrepi vključujejo drage ukrepe zdravstvenega varstva rastlin.
            
         
               (2)
            
            
               Odločba Komisije 2007/609/ES z dne 10. septembra 2007 o opredelitvi ukrepov, upravičenih do financiranja Skupnosti v programih za nadzor organizmov, škodljivih za rastline in rastlinske proizvode, v francoskih prekomorskih departmajih, na Azorih in Madeiri (2) določa ukrepe, upravičene do financiranja Skupnosti v programih za nadzor organizmov, škodljivih za rastline in rastlinske proizvode, v francoskih prekomorskih departmajih, na Azorih in Madeiri.
            
         
               (3)
            
            
               Francoski organi so Komisiji predložili program ukrepov zdravstvenega varstva rastlin v francoskih čezmorskih departmajih za leto 2008. V programu so zaradi možnih finančnih prispevkov Skupnosti navedeni predvideni cilji, pričakovani rezultati, načrtovani ukrepi, trajanje programov ter stroški programov. Ukrepi iz tega programa izpolnjujejo zahteve Odločbe 2007/609/ES.
            
         
               (4)
            
            
               V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (3) se ukrepi zdravstvenega varstva rastlin financirajo iz Evropskega kmetijskega jamstvenega sklada. Za namene finančnega nadzora navedenih ukrepov se uporabljajo členi 9, 36 in 37 navedene uredbe.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO ODLOČBO:
   Člen 1
   Odobri se finančni prispevek Skupnosti za Francijo za leto 2008 za uradni program nadzora nad organizmi, škodljivimi za rastline in rastlinske proizvode, v francoskih prekomorskih departmajih, kot je določeno v delu A Priloge.
   Prispevek se omeji na 60 % skupnih upravičenih izdatkov z največjim zneskom 282 000 EUR (brez DDV), kot je določeno v delu B Priloge.
   Člen 2
   1.   V roku 60 dni po prejemu zahtevka za plačilo se Franciji izplača predplačilo v višini 100 000 EUR.
   2.   Preostali znesek finančnega prispevka se izplača pod pogojem, da se Komisiji najpozneje do 15. marca 2009 predloži končno poročilo o izvajanju programa v elektronski obliki.
   To poročilo vsebuje:
   
               (a)
            
            
               jedrnato tehnično oceno celotnega programa, vključno s stopnjo dosežka fizičnih in kakovostnih ciljev ter doseženega napredka, in oceno takojšnjega fitosanitarnega in gospodarskega vpliva ter
            
         
               (b)
            
            
               finančno poročilo o stroških, ki ponazarja dejanske izdatke, razčlenjene po podprogramih in ukrepih.
            
         3.   V zvezi z okvirno razčlenjenim proračunom iz dela B Priloge, lahko Francija do 15 % prispevka Skupnosti za podprogram prilagodi financiranje med različnimi ukrepi istega podprograma pod pogojem, da skupni znesek upravičenih stroškov, načrtovanih v programu, ni presežen in da glavni cilji programa zaradi tega niso ogroženi.
   Francija o vseh takšnih prilagoditvah obvesti Komisijo.
   Člen 3
   Ta odločba se uporablja od 1. januarja 2008.
   Člen 4
   Ta odločba je naslovljena na Republiko Francijo.
   
      V Bruslju, 12. marca 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 42, 14.2.2006, str. 1. Uredba, kakor je bila spremenjena z Uredbo Komisije (ES) št. 1276/2007 (UL L 284, 30.10.2007, str. 11).
   
      (2)  UL L 242, 15.9.2007, str. 20.
   
      (3)  UL L 209, 11.8.2005, str. 1. Uredba, kakor je bila nazadnje spremenjena z Uredbo (ES) št. 1437/2007 (UL L 322, 7.12.2007, str. 1).
   
      PRILOGA
      PROGRAM IN OKVIRNA RAZČLENITEV PRORAČUNA ZA LETO 2008
      DEL A
      Program
      Program sestavljajo štirje podprogrami:
      
                  1.
               
               
                  podprogram inter-DOM:
                  
                              (a)
                           
                           
                              ukrep 1.1: razvoj metod za odkrivanje škodljivih organizmov, temelječih na kvantitativni verižni reakciji s polimerazo (PCR);
                           
                        
            
                  2.
               
               
                  podprogram za departma Martinik:
                  
                              (a)
                           
                           
                              ukrep 2.1: ocena zdravstvenega varstva rastlin in diagnostika z uporabo regionalnega laboratorija in njegove mobilne enote („labo vert“) ter integrirani nadzor škodljivih organizmov in posevkov z vrtninami;
                           
                        
            
                  3.
               
               
                  podprogram za departma Gvajana:
                  
                              (a)
                           
                           
                              ukrep 3.1: vzpostavitev kmetijskega fitosanitarnega sistema opozarjanja za proizvodnjo riža;
                           
                        
                              (b)
                           
                           
                              ukrep 3.2: okrepitev diagnostične zmogljivosti z uporabo regionalnega laboratorija in njegove mobilne enote („labo vert“);
                           
                        
            
                  4.
               
               
                  podprogram za departma Guadeloupe:
                  
                              (a)
                           
                           
                              ukrep 4.1: vzpostavitev mreže pregledov za sadne mušice;
                           
                        
                              (b)
                           
                           
                              ukrep 4.2: obvladovanje tveganja vnosa škodljivih organizmov s turistično dejavnostjo;
                           
                        
                              (c)
                           
                           
                              ukrep 4.3: študija možnega integriranega nadzora mravelj z maniok;
                           
                        
                              (d)
                           
                           
                              ukrep 4.4: razvoj baze usposobljenosti za nadzor glodavcev na podeželskih in mestnih območjih.
                           
                        
            DEL B
      okvirna razčlenitev proračuna (v EUR), z navedbo različnih pričakovanih rezultatov
      
                  Podprogrami
               
               
                  Vrsta rezultata
                  (S: opravljanje storitev, R: raziskave ali študije)
               
               
                  Upravičeni izdatki
               
               
                  Nacionalni prispevek
               
               
                  Prispevek EC
               
            
                  Podprogram inter-DOM
               
            
                  
                     Ukrep 1.1
                  
               
               
                  Kvantitativni PCR (R)
               
               
                  155 000
               
               
                  62 000
               
               
                  93 000
               
            
                  Seštevek
               
               
                  155 000
               
               
                  62 000
               
               
                  93 000
               
            
                  Martinik
               
            
                  
                     Ukrep 2.1
                  
               
               
                  Fitosanitarna diagnostika na kraju samem in integrirani nadzor škodljivih organizmov na posevkih z vrtninami (S)
               
               
                  95 000
               
               
                  38 000
               
               
                  57 000
               
            
                  Seštevek
               
               
                  95 000
               
               
                  38 000
               
               
                  57 000
               
            
                  Gvajana
               
            
                  
                     Ukrep 3.1
                  
               
               
                  Model za fitosanitarni sistem opozarjanja (R)
               
               
                  115 000
               
               
                   
               
               
                   
               
            
                  
                     Ukrep 3.2
                  
               
               
                  Fitosanitarna diagnostika na kraju samem (S)
               
               
                  31 000
               
               
                   
               
               
                   
               
            
                  Seštevek
               
               
                  146 000
               
               
                  58 400
               
               
                  87 600
               
            
                  Guadeloupe
               
            
                  
                     Ukrep 4.1
                  
               
               
                  Vzpostavitev mreže pregledov za sadne mušice (S)
               
               
                  12 000
               
               
                   
               
               
                   
               
            
                  
                     Ukrep 4.2
                  
               
               
                  Obveščanje javnosti o tveganjih vnosa škodljivih organizmov (S)
               
               
                  12 000
               
               
                   
               
               
                   
               
            
                  
                     Ukrep 4.3
                  
               
               
                  Študija možnega integriranega nadzora škodljivih organizmov (R)
               
               
                  30 000
               
               
                   
               
               
                   
               
            
                  
                     Ukrep 4.4
                  
               
               
                  Razvoj baze usposobljenosti za nadzor glodavcev na podeželskih in mestnih območjih (R)
               
               
                  20 000
               
               
                   
               
               
                   
               
            
                  Seštevek
               
               
                  74 000
               
               
                  29 600
               
               
                  44 400
               
            
                  
                     Skupaj
                  
               
               
                  470 000
               
               
                  188 000
               
               
                  282 000